Kas elad oma elu "Mis siis, kui...?" ja "Mis võiks olla...?" saatel?
Võitled sa usu -või hirmuvõitlust?
Mida sa teed, kui seisad silmitsi hingematvate olukordadega?
Tänud vaatamast taas Hillsong TV'd!
On rõõm kuulutada läbi Jumala Sõna elu inimeste ellu.
Loodetavasti naudid tänast saadet.
Täna teeme juttu Joosepist
ja mu tänane teema on "Võideldes hirmu vastu".
Võideldes hirmu vastu.
Piibel räägib meile usuvõitlusest,
kuid võitlus saab toimuda vaid siis, kui on olemas ka vastane.
Nii on ka usuvõitluses oma vastane, milleks on hirm.
Nii et sõltuvalt sellest, millega sa koostööd teed,
oled sa kas usu -või hirmuvõitluses.
Mu palve on, et peaksime usuvõitlust,
võideldes hirmu vastu.
Kuid mõlemad kohtuvad ühel ja samal lahinguväljal,
saades mõlemad kaasatud, kuna nad on ju sõjas.
Tegu on lahinguväljaga, mis on suht ebakindel.
Mõlemad - nii usk, kui hirm, peavad tegutsema ebakindluse keskel
Võimalik, et seal on ka pettumust ja segadust;
tunnet, et miski töötab kõigi su olukordade vastu.
Ehk siis küsimus on kas usu -või hirmuvõitluses.
Kujutan vaid ette, kuidas Joosep, kui ta elu oli pea peale pööratud,
maadles nii usu -kui hirmuvõitlusega.
See võitlus avastusega,
et naine, kellega ta polnud jõudnud veel ei abielluda ega magadagi,
saab lapse.
Ta ei teadnud veel midagi sellest Jumala osast ja Immanuelist;
sellest, et lapse nimeks peab saama Jeesus.
Kõik, mida ta teadis, oli vaid see, et Maarja on lapseootel.
See oli ikka tohutu suur asi.
See lugu on kirjas Matteuse 1:18-25
"Jeesuse Kristuse sündimisega oli aga nõnda.
Tema ema Maarja, kes oli Joosepiga kihlatud,
leidis enne enda kojuviimist, et ta ootab Pühast Vaimust last.
Tema mees Joosep aga, kes oli õiglane
ega tahtnud teda avalikult häbistada, võttis nõuks ta salaja minema saata.
Aga kui ta seda mõtles,
vaata, siis ilmus talle unenäos Issanda ingel, kes ütles:
Joosep, Taaveti poeg, ära karda oma naist Maarjat enese juurde võtta,
sest laps, keda ta kannab, on Pühast Vaimust.
Ta toob ilmale poja ning sina paned talle nimeks Jeesus,
sest tema päästab oma rahva nende pattudest.”
Kõik see sündis, et läheks täide,
mida Issand on rääkinud prohveti kaudu:
Ennäe, neitsi jääb lapseootele ja toob ilmale poja,
ja teda hüütakse nimega Immaanuel”, see on tõlkes: Jumal on meiega.
Kui Joosep unest ärkas, tegi ta nõnda, nagu Issanda ingel oli teda käskinud.
Ta võttis oma naise enese juurde,
ent ei puutunud temasse" ehk siis ei maganud temaga,
"enne kui Maarja oli poja ilmale toonud.
Ja ta pani lapsele nimeks Jeesus."
See pole päris see, kuidas asjad peaksid käima.
Joosep oli leidnud selle kauni näitsiku oma külast,
kelleks oli Maarja.
Nad olid täiuslik paar ja õige stsenaarium oleks näinud ette,
et peigmehe isa läheb pruudi isa juurde
ning need kaks arutavad lepingu üle,
mille kaudu need kaks noort saaks kihlatud.
Nii et võime ette kujutada, kuidas see kõik sündiski nii
ja kõik oli kõige parmas korras.
Maarja oli neitsi, Joosep igati tubli ja õiglane mees -
tublid kristlastest noored.
Leping, mis pidi allkirjastatama,
ei puudutanud vaid Maarjat ja Joosepit,
aga ka nende perekondi.
Nad olid ka sellesse kaasatud.
Kui leping sai allkirjastatud ja nad olid abielus, oli see siduv.
Ainus võimalus sellest välja saada oleks olnud lahutus.
Nii et tegu oli siduva lepinguga.
Kõik läks kenasti plaanipäraselt,
kui korraga käis "mats ja maaühendus"!
Olukord pööras täitsa ära.
Oled sa kunagi olnud olukorras, kus kõik näis nii hästi
ja samas miski ei läinud plaanipäraselt.
See on see olukord, kus usk ja hirm mõlemad tegutsevad.
Kujutan vaid ette, kuidas Joosepi pea oli täis neid "Mis siis, kui?" küsimusi.
"Mis siis, kui ta mind pettis?"
Sel hetkel ta veel ei teadnud, et see laps oli Jumalast.
"Mis siis, kui ta pettis mind
ja tegelikult ei käinudki Eliisabeti juures?"
Piibli järgi sündis Jeesus naisest ja seaduse all.
Mis tähendas ka seda,
et seaduse järgi oleks Maarja tulnud kividega surnuks visata.
Sest ta polnud abielus, kuid ootas last.
Seda peeti tolle aja juudi kultuuris väga tõsiseks patuks.
Nii et on igati mõistetav, et Joosepi elu oli peapeale pööratud.
Kindlasti koges ta igasugu hirme ja küsimusi: "Mis siis, kui?"
5 Moosese 22:23 ütleb meile, mis oleks pidanud juhtuma.
"Kui tütarlaps, kes on neitsi, on mehega kihlatud,
aga teine mees kohtab teda linnas ning magab ta juures,
siis viige mõlemad välja selle linna värava ette
ja visake nad kividega surnuks:
tütarlaps selle pärast, et ta linnas ei hüüdnud appi,
ja mees selle pärast, et ta oma ligimese naise ära naeris.
Nõnda kõrvalda kurjus enese keskelt!"
See on see seadus, mis kehtis Jeesuse sünni ajal
ja mida oleks pidanud rakendama ka Maarja puhul.
Kujuta ette kõiki neid "Mis siis, kui?"sid.
"Mis siis, kui Maarjale tehakse viga?"
"Mis sest' lapsest saab?"
"Ta pole küll minu oma, aga ma armastan teda...Kui imelik!"
"Mis siis, kui ta kõigi poolt ära tõrjutakse? Mis siis saab?"
See oli planeerimata rasedus.
Täna me muidugi teame,
et tänu sellele planeerimata rasedusele
oleme meie päästetud.
Kuid tol hetkel pööras see kogu Joosepi maailma pahupidi.
Mis on see, mis sinu maailma pahupidi pöörab?
Milliste ebakindlustega sa silmitsi seisad?
Teed sa koostööd usu või hirmuga?
"Mis siis, kui?"
"Mis värk selle segadusega on? Mis siis, kui see jääbki nii?"
"Kas mu suurim unistus üldse täidubki kunagi,
kuna hetkel on see tehtud pihuks ja põrmuks?"
Joosepi elus said nii paljud asjad pahupidi pööratud.
Ja tead, mis? Elus pole mingeid garantiisid.
Ei midagi kindlat.
Nii et küsimus on, kas sellest kujuneb usuaasta,
kus usaldad Jumalat ja võtad Teda Tema Sõnast.
Või saab see olema hirmuaasta, täis ärevust ja muretsemist,
lastes kõigil valedel asjadel valitseda enda üle.
Joosepil oli sisuliselt 3 valikut.
1. Lahutada Maarjast,
mis olukorda arvestades oleks olnud ka võimalik.
Sest lahutus abielurikkumise korral oli igati lubatud.
2. Peita Maarja ära, mida Joosep samuti kaalus.
Peita Maarja ära, et keegi ei saaks talle haiget teha.
3. Leppida olukorraga.
Võttagi Maarjat, kui oma naist, minna eluga edasi
ja seista silmitsi tagajärgedega.
Teha seda, mida ta arvas, et peaks ehk tegema.
Ka sinu elus on valikuid ja võimalusi;
asju, mis ehk kätkevad endas ebakindlust.
Sellistel hetkedel peame otsustama, kas sõdime hirmu vastu,
või laseme hirmul enda üle võimust võtta.
See oli üks tohutult ebamugav olukord.
Esiteks oli juba aeg täiesti sobimatu.
Kuulake veelkord Matteuse 1:18, mis ütleb laiendatud piiblitõlkes nii:
"Jeesuse Kristuse sündimisega oli aga nõnda.
Peale seda..."
Öelge kõik: "Peale seda."
"Peale seda, kui ta ema Maarja oli Joosepiga kihlatud
ja enne..." Öelge kõik: "Enne."
"...ja enne, kui Joosep oli jõudnud oma kauni pruudiga magada,
leiti ta Pühast Vaimust last ootamas."
Enne ja pärast.
Peale seda, kui Joosep oli täielikult pühendunud ja kihlatud
ja kust polnud enam kerget väljapääsuteed.
Samas enne, kui ta sai nautida abieluga kaasnevat täit õnnistust.
Selleks lihtsalt ei saanud olla sobimatumat aega.
"Jumal, miks Sa ei võinud enne me kihlumist öelda,
et see kõik saab sündima?"
"Või miks Sa ei võinud oodata, kuni oleksime ära abiellunud,
sest siis poleks ma inimeste häbi alla sattunud."
Need "enne" ja "pärast" ei toiminud kohe mitte.
Kui sageli on ka elus nii, et kõik saab peapeale pööratud
peale seda, kui oled pühendunud millelegi,
aga enne veel, kui oodatud tulemus on käes.
Peale seda, kui oled külvanud,
aga enne seda, kui oled saanud lõigata.
Peale seda, kui oled hüpanud, aga enne, kui oled jõudnud maanduda
See on see ebakindel ala,
kus saad teha koostööd kas usu -või hirmuga.
Keset kõiki neid ebamugavaid aegu tõstab just hirm sageli pead.
Peale seda, kui oled pühendunud,
aga enne, kui selle pühenduse vilja näed.
See on see koht, kus Saatanal meeldib toimetada.
Talle meeldib toimetada keset ebakindlust,
kuid kui hämmastav see ka poleks - Jumalale meeldib seda sama teha.
Joosepi jaoks oli ajastus täiega mööda!
Enam halvem ei saanud ollagi!
Kuid Jumala jaoks oli see täiuslik ajastus.
Sama tuleb esile ka Galaatlaste kirjast 4:4
"Aga kui aeg sai täis, läkitas Jumal oma Poja,
kes sündis naisest, sündis Seaduse alla."
Kui aeg sai täis, ehk kui ajastus oli täiesti täiuslik.
Joosepi jaoks oli see kõige kohutavam aeg,
Jumala jaoks aga lausa täiuslik.
Kui su elus on ebakindlust ja ajastus on hullematest hullem...
Oled just teinud mõne ususammu.
Oled just võtnud vastu tööpakkumise või langetanud mõne otsuse,
kui korraga käib üks suur "Kõmm!"
Ära kunagi üllatu, kui rünnak sind just sel hetkel tabab.
Kuid samas ära üllatu ka sellest,
kuidas Jumal saab selle kõik ümber pöörata,
kasutades seda kui täiusliku ajana,
viimaks täide oma täiuslikku plaani ja tahet su elu suhtes.
Me peame mõistma,
et kuigi Saatan tegutseb keset neid sobimatuid aegu,
peab Jumal neid täiuslikeks aegadeks,
viimaks täide oma tõotusi ja plaane.
Ebamugav šokk on see, kui avastad midagi ootamatut.
Matteuse 1:18 lõpus on öeldud,
et Maarja leiti Pühast Vaimust last ootamas.
Seal pole vähimatki juttu planeerimisest.
See polnud nii, et Maarja püüti saada õigel ajal, õigesse kohta,
et ta siis ära viljastada.
Muide, see kõik käis täiega vastupidi.
Ta leiti rase olevat.
Joosepi jaoks oli see kõige šokeerivam avastus üldse,
sest Jumal polnud jõudnud veel temaga rääkida.
Ta ei teadnud, et Jumal ise oli selle lapse isa.
Ta ei mõistnud.
Kujutad sa ette seda šokki?
Ka elu toob vahel kaasa neid ebamugavaid šokke.
Olukord, kus saame midagi kellegi kohta teada, mida ei teadnud.
See on äärmiselt ebamugav.
Ebamugav šokk.
Ja see on ka koht, kus hirm täiega maad võtab.
Oled sa saanud vahel halbu uudiseid?
Ma vihkan halbu uudiseid.
Ma vihkan ahlbu uudiseid.
Psalmid 112:7 ütleb õiglase inimese kohta,
et ta ei karda halbu uudiseid, või õnnetuse sõnumit.
Need ei kõiguta ta südant, sest õige elab usust.
Kui me aga lasemel hirmul valitseda enda üle...
Kõik selles loos oli totaalselt teisiti, kui see, mida Joosep oli plaaninud.
See oli ebamugav šokk.
Ehk oled sinagi seda hiljaaegu kogenud,
avastades midagi, mida poleks tahtnud teada.
Kuidas sa sellele reageerid? Kuidas Joosep sellele reageeris?
Joosep oli harjunud sellega, et kõik käis korra järgi.
Ta oli ehitaja, ta oli puusepp, kes töötas konkreetsete plaanide järgi.
Nii et Joosep oli harjunud töötama plaani kohaselt.
Ma ei tea, kuidas on sinuga,
aga paljud inimesed vihkavad üllatusi.
Ja eriti veel negatiivseid üllatusi.
See on viimane asi, mida nad kogeda tahavad.
Samas aga on see täiuslik atmosfäär hirmule maad võtta.
Peale seda, kui oled langetanud mingi otsuse,
aga samas enne, kui oled saanud maitsta selle vilju.
Need sobimatud ajad pole miski, mille tulekust ette teadsid,
või mida oleksid osanud planeerida.
Ei! Hoopis vastupidi!
Sulle sai osaks midagi, mida sa poleks eales osanud oodata!
Elus võib vahel minna nii.
Elus pole väljaspool Jumalat midagi kindlat ega mingeid garantiisid.
Kuid tänu Jumala armule ei pea me elama väljapool Teda.
Tema on me elu alus
ja seetõttu ei pea me ka jääma elu ootamatuste alla.
Jah, elu toob kaasa teatud šokke, kui piisavalt kaua elad.
Jah, see toob kaasa pettumusi ja asju, mida sa ei mõista.
Nii et kui Joosep sai teada, et ta pruut ja tulevane naine on rase
ning tal polnud aimugi, kust või mis valemiga,
ei saanud ta enam millestki aru.
Ja elu ongi vahel selline.
Nii sinu kui minu elu.
Kindlasti on tänagi inimesi, kes elavad keset ootamatut šokki.
Miski on tabanud sind, millest sa ei taha midagi teada
ja mida sa kohe kuidagi ei osanud oodata.
Kuid samas pead selle kõigega tegelema.
Elu võib olla selline.
Samas aga ei pea sa elama hirmu all, kui see kõik juhtub.
Joosep võitles hirmu vastu ja oli lõpuks ka võidukas.
Ja siis on veel see segipaisatuses peituv ebamugavus.
Matteuse 1:19-20 räägib sellest.
Joosep oli teada saanud Maarja rasedusest
ja Piibel ütleb, et Joosep "võttis nõuks ta salaja minema saata."
"Aga kui ta seda mõtles..." ilmus talle ingel, kes ütles:
"Sellele lapsele peab pandama nimeks Jeesus.
Ta nimi on ka Immaanuel.
Ta ei olegi tegelikult sinu, vaid minu Poeg. Jumala Poeg.
Jah, Ta on küll beebi, aga samas ka Messias."
Kuid enne seda kõike töötas Joosepi aju kui koorelahutaja.
Ta mõtteis käis tohutu möll.
Üks teine piiblitõlge ütleb,
et ta mõtiskles erinevate võimaluste üle.
Kujutan vaid ette, kuidas mees, kelle elu on peapeale pööratud,
lihtsalt mõtiskleb seal.
Teine piiblitõlge ütleb, et ta kaalus erinevaid variante.
Nii et ta mõtiskles ja kaalus.
Kui aga avada kogu konteksti veidi, siis kui vaadata selle sõna juurt,
mis on tõlgitud arutlemise või mõtlemisena,
siis see tegelikult on kõige enam seotud kirglikkusega.
Ka viha ja raevuga.
See viitab seesmisele keemisele.
Ainus teine koht Piiblis,
kus sama sõna on sellises kontekstis kasutatud,
on koht, kus räägitakse inimestest, kellel on kurjus südames.
Ehk teisisõnu - ei mõtisklenud see Joosep seal midagi!
Ta oli pigem maruvihane ja kõik ta sees kees.
Kujutan vaid ette,
kuidas ta raputas pead ja vibutas oma rusikat,
küsides: "Mis toimub?"
"Kuidas see küll võimalik on?"
Mulle meeldib see külg Joosepist, sest ma samastun sellega täiega.
Mul oleks väga raske samastuda sellise Joosepiga,
kes keset pahupidi pööratud elu lihtsalt mõtiskleb vaikselt.
Sest me ju teame, mis tegelikult toimub
ja milline elu tegelikult on.
Seetõttu mulle meeldikski mõelda, et Joosepis oli enam viha ja raevu
ning sellist seesmist keemist.
Sest see oleks kogu lugu palju paremini selgitanud.
Ta elu sai häiritud.
Tead, piisab vaid ühest sütikust, et sütitada hirmu.
Sa avastad midagi ootamatut oma lapse kohta, mida sa ei teadnud
ja korraga see sütitab hirmu.
Hirm omakorda toob kaasa muretsemise
ja sa muudkui muretsed ja muretsed.
Muretsemisele järgneb ängistus,
mis minu jaoks tähendab kui steroidide peal olevat muret.
Õpetussõnad 12:25 ütleb:
"Mure mehe südames painutab teda, aga hea sõna teeb temale rõõmu."
Kui aga rõõm puudub, süttib hirmust mure ja murest ängistus
Ängistus aga toob kaasa masenduse ja see omakorda lootusetuse.
Sa ei näe enam eesolevat teed ja oled nii haaratud kogu olukorrast,
et sa ei näe enam tunneli lõpus valgust.
Osade jaoks võib see tähendada paanikahooge,
mis on juba füüsiline reaktsioon ja su keha ütleb nö üles.
Kogu see protsess on tingitud hirmust,
kuid me ei pea tegema koostööd selle hirmuprotsessiga.
Jah, elus juhtub vahel asju, mis tekitab meis mustmiljon küsimust
Sa magad öösel higipull otsa ees ja kõik halb võimendub veelgi,
tuues kaasa palju küsimusi.
Su mõtteist jooksevad läbi erinevad stsenaarium,
mida pole veel juhtunudki.
Kuid su elu on häiritud. Su hingerahu on kadunud.
Ja seda just siis, kui kõik oleks pidanud olema teisiti.
Mulle ju väga meeldiks seista siin ja öelda: "Anna oma elu Jeesusele.
Sule oma silmad, palu see päästepalve
ja su elus ei tule enam ühtki hullu päeva ega aega."
Me kõik teame, et see pole tõsi.
Kuid me teame ka seda, et meil on üks alus.
Meil on üks nurgakivi.
Meil on Jumala Sõna ja tõotused, mis valmistavad meile rõõmu.
Taavet ütles Psalmides 16:7
"Ma tänan Issandat, kes mulle on nõu andnud."
Jumal annab su südame kaudu sulle nõu
keset su elu kõige pimedamaid tunde.
Milline see nõu on?
Inimesed sattuvad eksitusse ja segadusse keset pimeduse tundi.
Sa võid kaotada oma sihi
ja hirm hingab kuklasse pimeduse tunnil.
Seetõttu ongi oluline rajada oma elu usule ja mitte hirmule.
Omada õigeid asju enda sees,
et me ei laseks segadustel, šokil ja sobimatutel aegadel
end rajalt maha võtta.
Sest tegu on vaid ebamugava mõttetusega.
Taolised olukorrad pole ju vähimalgi määral mõistusepärased.
See, kui Jumal ütles, et Maarja saab lapse,
samas kui Maarja oli neitsi.
See, et laps on Jumal.
Jah, Ta on beebi, aga Ta on ka Messias.
Jah, Ta on beebi, aga ka Jumal.
See pole kuidagi loogiline.
Oled sa vahel vaadanud elule ja ka Jumala Sõnale
ning mõelnud, et see pole üldse loogiline!
See lihtsalt pole loogiline!
Kuid mulle meeldib 4 Moosese 23:19
"Jumal ei ole inimene..." nii nagu Joosep seda oli.
"...et ta valetaks.
Või inimlaps, et ta kahetseks.
Kas tema ütleb, aga ei tee, või räägib, aga ei vii täide?"
Jumal ei ole inimene, aga Joosep oli.
Samas see beebi oli Jumal.
Milline imeline lugu!
Samas on imeline seegi, et saame usaldada Jumalat
ja võidelda usuvõitlust.
Jumal ei ole inimene ega valeta.
Kui Ta on midagi öelnud, siis Ta ka teeb seda!
Jesaja 46:10 ütleb:
"Kes algusest alates kuulutab lõppu
ja aegsasti ette, mida veel ei ole tehtud."
Jumal on kõikjal viibiv.
Ta ei ole vaid mineviku, aga ka tänase ja homse Jumal.
Ta oli eilses, on tänases ja ka homses.
Seega mõistes, et Jumal teab tulevikku,
olles ise juba seal,
juba praegu!
Ta on nii siin, kui ka tulevikus,
tõmmates sind oma eesmärkide ja tõotuste poole.
Usaldagem siis Teda oma elude suhtes,
isegi kui kõik näib nii mõistetamatu.
Ebamugavus on koht, kus sa ei tea kõiki detaile.
Jah, meie jaoks on lihtne seda lugu võtta;
uskuda, usaldada ja öeldagi,
et Jumal on Jumal ja Jeesus on Issand.
See on lihtne, sest me teame juba!
Me juba teame, et nad saidki lapse
ja Joosep pani talle Jeesus nimeks.
Nime andmine oli kui selle beebi lapsendamine.
Laps sirgus ja 12-eluaastaks tegi mingeid väga imelikke asju.
Ta õpetas nimelt rahvast sünagoogis.
Ja siis korraga sai Ta ristitud
ja oli kõrbes kiusatud, kuid võitis ära need kiusatused.
Siis sai Ta juba 30 ning hakkas tegema asju,
mis inimestel üle mõistuse käisid.
Muutis vee veiniks, äratas surnud üles,
vastandus religioossete kujudega
ja käis sõna otseses mõttes paljudele pinda.
Kuigi Piibel ütleb, et Ta leidis ka armu Jumala ja inimeste silmis.
Kõik need asjad leidsid aset, kuni korraga olid Lihavõtted käes.
Suur Reede, vaikne Laupäev
ja siis Ta tõusis surnuist ning läks üles Taevasse,
istudes Jumala paremale käele.
Me teame seda kõike, kuid Joosep teadis vaid paari lauset.
See on otsekui piiluda läbi väikese aiaaugu.
Püüad küll näha kõike, kuid näed vaid natukest.
See on see, kuidas ka elu keset ebakindlusi välja näeb.
Sa tahad näha kõike, aga näed vaid natukest.
Jumal oli nii seal, kui on siin, kui on ka tulevikus ees ootamas.
Seetõttu on imeline elada elu Jumalat usaldades.
3 kiiret mõtet veel.
1. Küsimus polnud selles, mida Joosep tegi, vaid mida ütles,
mis aitas tal elada usus.
Küsimus oli selles, mida ta tegi.
Võite te mulle öelda 2-3 asja, mida Joosep Piiblis ütleb?
Teate, mis? Piibel ei anna meile mitte ühtki asja,
mille Joosep oleks sõnades välja öelnud.
Jah, me teame, mida ta mõtles
ja teame ka seda, et ta pani pojale nimeks Jeesus,
kuid ta ei öelnud kordagi midagi.
Vahel me oleme liiga hõivatud rääkimisega,
kuid küsimus pole me sõnades, vaid me tegudes.
Jah, Joosep ei teadnud selles olukorras just palju,
kuid ta tegutses selle põhjal, mida ta teadis.
Nii ka sina, kui sa seisad silmitsi hirmuga -
ära lase kõigel sellel, mida sa ei tea, võtta võimust enda üle,
vaid tee seda, mida sel hetkel tead, et tuleb teha.
Ka Joosepi puhul lugesid tema teod, mitte ta sõnad.
Kui sa tead, et Jumal tuleb panna esile kohale;
et tuleb seista usus
või juhtida oma peret hea eeskujuga, siis tee seda.
Ära muretse selle pärast, mida sa ei tea,
sest Jumal on juba nagunii seal!
Lihtsalt tee seda, mida oskad!
Seisa Jumala Sõnal,
püsi jumalakojas,
ela usus ja usu, et Ta viib täide oma tõotused.
Max Lucado on kirjutanud Joosepist,
pannes pealkirjaks:
"Kui Jumala teod valmistavad sulle segadust".
Ta kirjutab: "Kui sa küsid samu asju, mida Joosep küsis,
siis las ma julgustada sind tegema ka samu asju,
mida Joosep tegi.
Kuuletu, sest Joosep kuuletus.
Ta kuuletus siis, kui ingel teda kõnetas.
Kuuletus siis, kui Maarja selgitas.
Kuuletus siis, kui Jumal läkitas."
Ta kuuletus.
Parim, mida kõige ebakindlamateski oludes teha saad,
on elada sõnakuulelikkuses.
Joosep võttis vastu selle, millega silmitsi seisis.
Samas on Piiblis vastus ja ravim ka hirmu vastu.
Selleks on täiuslik armastus.
1 Johannese 4:18 ütleb:
"Armastuses ei ole kartust,
vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Mõtle sellele - täiuslik armastus ajab hirmu välja.
Sest meile on sündinud... täiuslik armastus.
Sest meile on antud täiuslik armastus.
Jah, Joosep oli keset neid hullumeelseid olukordi,
kuid keset probleeme leidus ka vastus.
Vastus peitus hirmus endas, mille ta ületas.
Sest see, kes või mis oli tulemas, pidi murdma hirmu väe.
Ka meie, kui me ei saa aru, mis toimub
ja me ei näe Jumalat selle keskel,
on meil kalduvus põgeneda.
Kuid sageli näeb ka vastupidist
ning seda, et vastus peitus probleemis endas.
Ehk teisisõnu, Jumal saab pöörata kogu segaduse
ja kasutada seda oma nime auks.
Nii et küsimus on selles, mille omaks võtame.
Jah me kogeme väljakutseid, vastuseisu ja kõikvõimalikke hirme,
kuid täiuslik armastus ajab hirmu välja.
Joosep oli täis sadu küsimusi,
kuid küsimus oli selles, mida ta selle olukorraga peale hakkas.
Ka elus võib tulla ette palju küsimusi ja tohutut ebakindlust.
Nii palju väljakutseid.
Jää sellest hoolimata usus püsima!
Jää usus püsima.
Jää usus püsima, sest meil on imeline Jumal.
Tänud taas vaatamast meid.
Usun siiralt, et Jumalal on su jaoks tulevikku ja lootust.
Kui sina jääd püsima usku ja elava Jumala tõotustesse,
selle asemel, et elada hävitava hirmu all,
siis tea, et alati on tulevikku ja lootust!
Taevas ja maa saavad üheks
Igaühe Päästja on tulnud
Äratades surnud ellu
Seda kõike Sinu nime auks
Sinu vermete läbi oleme terveks saanud
Tänu Sinu surmale võime elada
Sind on kutsutud valguseks
tuues esile Jumala värvid
Jumal pole mingi saladus,
mistõttu me teeme Ta avalikuks
Naistel on täielik õigus olla Jumala tahte esirindel,
et minna ja sillutada teed millelegi uuele.
OLE LEITAV
Tõlge: Anne-Ly Raukas